Kahula küla esmamainimine 1241.a. Taani Hindamisraamatus. Suurus 18 adramaad, 18 normaaltalu. (Adramaa - adraga ühe päeva künnimaa). Omanikuks oli Taani kuningas Kawal (Kahal).  Järgmine mainimine 1391.a. Asekuberner von Löweni juhitud komisjon alustas Virumaa mõisate revideerimist 23. märtsil 1726.a.  Aastast 1518 kuulus Kahula Edise mõisale, 1770. aastast läks aga Jõhvi mõisale.  1800 aastal eraldati Jõhvi mõisast Tammiku mõis ja Kahula jäi Tammiku mõisale.  1835.a. pandi perekonnanimesid. Kahulas sai 15 peret, neist üks soomlane, perekonna-nimed.  Kahula kooli esmamainimine 31.detsember 1788.a. Jõhvi pastori P. Kochi aruandes.  1841 - 1877 asus kool talumajas. Esimeseks koolmeistriks oil Mart Wuster, koolis oli 17 õpilast. Uus koolimaja valmis1877. a. sügisel. Tammiku mõisnik von Strück andis maatüki suurusega 1 vakkamaa ja palgid, külarahvas ehitas. Suurim  õpilaste arv oli 1880 / 81 õppeaastal - 107 õpilast. Algkool töötas Kahulas 181 aastat, suleti 30 mail 1969. a. Koolis oli 18 õpilast.  Laulukoor asutati Kahula külas kooliõpetaja Jaan Sassi poolt 1868.aastal. Laulukoor käis laulmas Jõhvi kirikus, Tammiku mõisas, koolimajas jõuluõhtul ja suvel vabas õhus.  Koolimajas peeti laupäeva õhtul jumalateenistusi ja pühapäeval pidusid.  Kooliõpetaja Madis Truupõld pidas jutlusi, ristis lapsi, matis lahkunuid, juhatas laulukoori, mängis viiulit ja orelit.  Orel valmistati Kahula küla mehe Joosep Treifeldi poolt. (Orel asub praegu Tallinnas muuseumis).  Elupõline pillimees Helmet Truupõld mängis pidudel akordioni, saatis rahvatantse ja õpilaste tantsuettekandeid pidudel.  Puhkpilliorkester alustas tööd 1924.a. Juhid olid Mihkel Krause, Vassili Okk ja Herbert Kullamäe. Pillid muretseti korjanduse teel. Jga pere andis 15 - 20 krooni. Raha annetanud pereliikmete matustel mängis orkester tasuta. Orkester läks laiali 1940.aastal.  Kahula küla  Tuletõrje Selts asutati 1918. a. esimees Mihkel Hallik. Mikk Halliku ja Voldemar Parvese eestvedamisel ehitati külarahva poolt pritsikuur, mis oli ühtlasi küla kultuurikeskuseks.  Kahula küla Maanaisteselts asutati 1929.a. esinaiseks Elisabeth Hallik. Küla naistele korraldati toiduvalnistamise, telgedel kudumise, heegeldamise ja tikkimise kursusi. Tähistati emadepäeva ja valmistati peolaudu.  ÜNÜ Kahula osakond asutati 27. märtsil 1927.a. (30 liiget). Juhataja Linda Niinepuu. Linda Niinepuu juhatusel  alustas tööd rahvatantsurühm. Kahula noored võtsid edukalt osa vabariiklikest võistlustest ja tantsupidudest.  Edukalt töötas ka näitering Iida Treifeldi juhendamisel.  ÜENÜ asutati 1937.aastal, juhatuse esimees Jaan Klaus. Rühmades kokku 50 noort.  Töö lõpetati seoses II maailmasõjaga 1941.a.